Пад час раскопак на вышыні 4,5 м быў знойдзены штучны вадаём з цэглы (219 м на 37 м), які археолагі першапачаткова вызначылі як док для караблёў. С. Р. Рао меркаваў, што гэта - галоўны доказ наяўнасці шчыльнага гандлю з краінамі Персідскага заліву, у тым ліку з Шумерам. Аднак істотных доказаў акрамя рэшткаў мэблі і пячатак, якія сапраўды могуць аказацца шумерскімі, пакуль не выяўлена. Частка археолагаў схіляецца да думкі, што вадаём з'яўляўся сховішчам прэснай воды ў засушлівыя гады.